Það að æfa á fastandi maga gæti bætt heilsufar fólks , þar með talið aukið fitubrennslu líkamans sem og hjálpað því að ná betri stjórn á blóðsykrinum , samkvæmt nýrri rannsókn sem birt var í þessum mánuði í Journal of Clinical Endocrinology & Metabolism af sérfræðingum á sviði heilsu og heilbrigðis við tvo breska háskóla . Rannsóknin tók 6 vikur þar sem viðfangsefnin voru karlmenn í yfirvigt . Hún leiddi í ljós að þeir sem snæddu morgunverð eftir æfingu brenndu helmingi meira magni af fitu , samanborið við þá sem borðuðu fyrir æfinguna . Báðir hóparnir borðuðu kvöldverð fyrir klukkan 20:00 kvöldið áður . Rannsóknin leiddi einnig í ljós að insúlín magn í blóði var lægra hjá hópnum sem æfði á fastandi maga , samanborið við hópinn sem borðaði fyrir æfinguna . Sérfræðingar sem stóðu fyrir rannsókninni telja að niðurstöðurnar gefi til kynna að fólk sem vill hámarka heilsufarslegan ávinning þess að æfa ættu að reyna eftir fremsta megni að gera það á morgnana , á fastandi maga . Sem dæmi má nefna að með betri stjórn á blóðsykrinum og lægra insúlín magni í blóði sé hægt að draga úr líkum á lífstílstengdum sjúkdómum á borð við sykursýki 2 . Þrátt fyrir þessar niðurstöður er eftir sem áður mikilvægt að nefna það að sumum þykir hreinlega óþægilegt að æfa á fastandi maga , árla morguns og því mikilvægt að hlusta á líkamann og fara rólega af stað í átt að slíkum breytingum á æfinga prógraminu .